Diari Oficial de la Generalitat Valenciana


Sumari del DOGV 4000, del 16-05-2001 (2001/4044)

Notificació en extracte de l'escrit de sol·licitud de documentació. Expedient número 3TVC40569/2001.
----------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4044


Organisme emissor
:   Conselleria de Benestar Social

Tipus de document
:   Anunci

Notificació en extracte de l'escrit de sol·licitud de documentació. Expedient número 3TVC40569/2001. [2001/M4044]
  
Per no haver-se pogut practicar la notificació personal a l'interessat, de l'acte administratiu que a continuació es relaciona, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb l'article 61 del mateix text legal.
  
Perquè els interessats puguen tenir coneixement íntegre de l'acte i quede constància de tal coneixement, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció Família i Adopcions, sítia a l'avinguda de Baró de Càrcer, 36, de 09.00 a 14.00 hores, i aportar la documentació que se li sol·licita per a completar l'expedient de sol·licitud d'ajuda de lloguer de l'any 2001.
  
- Expedient número: 3TVC40569/2001.
  
- Interessada: Mireia Carretero Sánchez.
  
- Últim domicili conegut: Ausiàs March, número 23, 11ª, 46843 Almussafes.
  
- Documentació sol·licitada:
  
· Fotocòpia compulsada del DNI del sol·licitant, o certificat de residència legal en Espanya, si és procedent, així com el número d'identificació fiscal.
  
· Fotocòpia compulsada del Llibre de Família del sol·licitant, on s'incloguen tots els membres de la unitat familiar.
  
· Certificat d'empadronament (de l'any 2001) del sol·licitant en la vivenda objecte de la subvenció, expedit per l'ajuntament de la localitat on estiga sítia, indicant-se en aquest les persones que conviuen amb ella.
  
· Fotocòpia compulsada del testimoni de la sentència acreditativa de la separació o divorci i del conveni regulador o mesures provisionals dictades, si és procedent.
  
· En cas de divorci o separació, en què existisca pensió compensatòria i/o obligació d'aliments, i aquest deure siga incomplit, s'haurà d'acreditar, mitjançant documentació, haver sol·licitat l'execució judicial d'aquest dret.
  
· Còpia compulsada del contracte de lloguer i d'un rebut del pagament d'una mensualitat de l'any 2001. (Han de constar les dades de l'arrendatari, arrendador (nom, cognoms i NIF), adreça, quantia, data i firma del rebut).
  
· Fotocòpia compulsada de la declaració de l'impost sobre la renda de l'exercici de 1999, del sol·licitant i de tots els qui conviuen al domicili majors de 16 anys en 1999, incloent-hi tots els fulls, així com el d'ingrés o de devolució degudament segellat
  
· Si s'estigué exempt de l'obligació de presentar declaració de l'impost sobre la renda de les persones físiques de l'exercici de 1999 o aquesta no existeix, s'aportarà un certificat de l'Agència Tributària de no haver-la presentada.
  
· Fitxa de manteniment de tercers, degudament omplida, amb les dades bancàries de la persona sol·licitant, per a poder efectuar el pagament de la subvenció, si és procedent.
  
· Informe social emés per l'equip social de l'ajuntament on estiga ubicada la vivenda llogada.